b'\n_START_ARTICLE_\nCan Guanyabens de la Mata\n_START_SECTION_\nDescripci\xc3\xb3\n_START_PARAGRAPH_\nMasia de planta baixa i dues plantes pis amb coberta a dues aig\xc3\xbces i acroteri amb gelosia cer\xc3\xa0mica. Presenta un cos annex lateral de planta baixa i pis. L\'edifici ha sofert modificacions al llarg del temps._NEWLINE_Actualment la fa\xc3\xa7ana principal presenta dos arcs escarsers en els accessos de la masia i annex i al primer pis un balc\xc3\xb3 sobre l\'entrada. El segon pis, d\'al\xc3\xa7ada m\xc3\xa9s redu\xc3\xafda, presenta un balc\xc3\xb3 i un rellotge de sol amb la inscripci\xc3\xb3 "Mas Bonavista"._NEWLINE_Tot i les modificacions que ha sofert l\'edifici, el cos principal conserva el ritme vertical dels tres eixos, on hi ha les obertures dels balcons i finestres.'